यादव 1816 की सुगौली संधि का हवाला देते हैं जिसके अनुसार नेपाल को ईस्ट इंडिया कंपनी ने विभाजित करके उससे कुछ तराई की उपजाऊ जमीन अलग कर दी. बाद में 1857 की पहली आजादी की लड़ाई को दबाने में गोरखाओं के योगदान स्वरूप 1860 में नेपाल को कुछ हिस्से वापस कर दिए गए. बाद में शासक बदलते रहे और उनके साथ जमीन का स्वामित्व भी बदलता रहा, लेकिन मिथिलांचल और मधेश के लोगों के बीच रोटी-बेटी का रिश्ता लगातार कायम रहा.